Na temelju članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 5/20-pročišćeni tekst, 8/20, 2/21 i 3/21 – pročišćeni tekst), Općinsko vijeće Općine Vladislavci na svojoj 7. sjednici održanoj dana 13. rujna 2021. godine, donijelo je

# ODLUKU

# o visini naknade za rad Povjerenstva za zakup poljoprivrednog zemljišta u vlasništvu Republike Hrvatske na području Općine Vladislavci

Članak 1.

 Ovom Odlukom određuje se visina naknade za rad Povjerenstva za zakup poljoprivrednog zemljišta u vlasništvu Republike Hrvatske na području Općine Vladislavci (dalje u tekstu: Povjerenstvo).

 Povjerenstvo je imenovano Odlukom o imenovanju Povjerenstva za zakup poljoprivrednog zemljišta u vlasništvu Republike Hrvatske na području Općine Vladislavci („Službeni glasnik“ Općine Vladislavci broj 8/21).

Članak 2.

Visina naknade za rad predsjednika Povjerenstva određuje se u neto iznosu od 10.000,00 kuna.

Visina naknade za rad članova Povjerenstva određuje se u neto iznosu od 5.000,00 kuna.

Članak 3.

Naknada članovima Povjerenstva isplatit će se po provođenju natječaja za zakup poljoprivrednog zemljišta u vlasništvu Republike Hrvatske za Općinu Vladislavci predviđeno za zakup povrat i ostale namjene, te za zakup neizgrađenog građevinskog zemljišta u vlasništvu države koje je u uporabnom svojstvu poljoprivredno zemljište i daje se u zakup na rok do 10 godina.

Članak 4.

Ova Odluka stupa na snagu danom donošenja i biti će objavljena u " Službenom glasniku“ Općine Vladislavci.

KLASA: 940-04/21-02/07

URBROJ: 2158/07-01-21-2

Vladislavci, 13. rujna 2021.

**Predsjednik**

**Općinskog Vijeća**

Krunoslav Morović